**Alex Sandro Lobo Silva** (s. 26. tammikuuta 1991 Catanduva, Brasilia) on brasilialainen jalkapalloilija. Hän edustaa italialaista Juventusta ja on pelipaikaltaan vasen laitapuolustaja.

Seurajoukkueura
---------------

Alex Sandro aloitti ammattilaisuransa kasvattajaseurassaan Athletico Paranaensessa, jossa hän pelasi 17 Brasilian Série A:n ottelua vuosina 2008–2009. Hän siirtyi helmikuussa 2010 uruguaylaisen Deportivo Maldonadon omistukseen, joka lainasi hänet maaliskuussa 2010 brasilialaiseen Santosiin. Hän voitti Copa do Brasilin 2010 ja Copa Libertadoresin, jossa pelasi 11 ottelua, vuonna 2011. Brasilian pääsarjassa hän pelasi Santosissa 30 ottelua ja teki yhden maalin.

Kesällä 2011 Alex Sandro siirtyi portugalilaisseura Portoon 9,6 miljoonan euron siirtokorvauksella. Hän pelasi seurassa neljän kauden aikana 87 Primeira Ligan ottelua, joissa hän teki kolme ja syötti yhdeksän maalia. Hän voitti Portugalin-mestaruuden kausilla 2011–2012 ja 2012–2013 sekä Portugalin supercupin 2013. Mestarien liigassa pelaamissaan 21 ottelussa hän syötti kolme maalia. Eurooppa-liigassa hän pelasi kuusi ottelua.

Alex Sandro siirtyi italialaiseen Juventukseen 28 miljoonan euron siirtosummalla elokuussa 2015. Hän on pelannut jouluun 2023 mennessä 220 Serie A:n ottelua, joissa hän on tehnyt 13 ja syöttänyt 23 maalia. Kausittain hän on pelannut 22–31 liigaottelua. Hän voitti viisi peräkkäistä Italian-mestaruutta kausilla 2015–2020. Italian cupin hän on voittanut 2016, 2017, 2018 ja 2021 sekä Italian Supercupin 2018. Pelaamissaan 57 Mestarien liigan ottelussa hän on tehnyt yhden maalin ja antanut kuusi maalisyöttöä. Hän pelasi täyden ajan tappiollisessa loppuottelussa 2017. Eurooppa-liigassa hän on pelannut viisi ottelua.

Maajoukkueura
-------------

Alex Sandro voitti Brasilian joukkueessa alle 20-vuotiaiden maailmanmestaruuden 2011. Hän pelasi avauskokoonpanossa Brasilian toisessa alkulohko-ottelussa mutta joutui loukkaantumisen vuoksi vaihtoon jo 13 minuutin pelin jälkeen. Hän saavutti olympiahopeaa Lontoon olympialaisissa 2012. Hän pelasi kolmessa ottelussa, mutta otettiin loppuottelussa vaihtoon jo 32. minuutilla.

Alex Sandro voitti Brasilian A-maajoukkueessa Copa Américan 2019. Hän pelasi täydet minuutit välierässä ja loppuottelussa sekä tuli vaihdosta kentälle kahdessa aiemmassa ottelussa. Vuoden 2021 Copa Américassa hän pelasi kolmessa alkulohko-ottelussa Brasilian saavuttaessa hopeaa. MM-kilpailuissa 2022 hän oli avauskokoonpanossa Brasilian kahdessa ensimmäisessä ottelussa. Seuraavista kahdesta ottelusta hän oli lihasvamman vuoksi sivussa ja pelasi tappiollisessa puolivälierässä jatkoajan viimeiset 15 minuuttia.

Alex Sandro on pelannut kaikkiaan 40 A-maaottelua ja tehnyt kaksi maalia: lokakuussa 2018 ystävyysottelussa Saudi-Arabiaa ja Copa Américassa 2021 Perua vastaan.

Lähteet
-------

1. 1 2 3 4 5 6 7  Alex Sandro Transfermarkt-sivustolla (englanniksi)

Juventus – Serie A
1 Szczęsny |
2 De Sciglio |
3 Bremer |
4 Gatti |
5 Locatelli |
6 Danilo |
7 Chiesa |
9 Vlahović |
10 Pogba |
11 Kostić |
12 Alex Sandro |
14 Milik |
16 McKennie |
17 Iling-Junior |
18 Kean |
20 Miretti |
21 Fagioli |
22 Weah |
23 Pinsoglio |
24 Rugani |
25 Rabiot |
27 Cambiaso |
36 Perin |
41 Nicolussi Caviglia |
Valmentaja: Allegri


Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes

Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite